Iveland kraftverk

Iveland kraftverk er et vannkraftverk i elven Otra ved Iveland i Iveland kommune i Agder.

Kraftverket utnytter et fall på 50,5 meter fra Gåseflåfjorden til Nomelandsfjorden, som igjen er inntaksmagasin for Nomeland kraftverk.

Samlet effekt er 43 MW, og midlere årsproduksjon er på 340 GWh. Produksjonen startet i 1949, med senere modifiseringer i 1950 og 1955.

Kraftstasjonen ligger i dagen, og eies av Å Energi.

Iveland 2 ble offisielt åpnet 14. juni 2016. Det er en utvidelse med et eget inntak i Dalanekilen/Gåseflåfjorden, en ca. to kilometer lang tilløpstunnel på størrelse med en trefelts biltunnel, samt maskinsal i en fjellhall øst for det eksisterende anlegget. Kraftverket vil da ha økt produksjonen med ca. 140 GWh/år.

Det har en francisturbin på 44 MW. Begge kraftverkene kan kjøres samtidig, slik at vannet i flomperioder kan utnyttes bedre.

Samlet årsproduksjon er 500 GWh.

Referanser

Kilder
 
 NVE vannkraftdatabase
 Å Energi
Setesdalswiki

Eksterne lenker
 Setesdalswiki.no: Bilde av kraftverket
Regjeringen - offisiell åpning

Vannkraftverk i Agder
Kraftverk i Iveland
Å Energi
Kraftverk etablert i 1949
Kraftverk etablert i 2016
Setesdalsvassdraget